CELEX: 32017R2281
Language: sk
Date: 2017-12-11 00:00:00
Title: Vykonávacie nariadenie Komisie (EÚ) 2017/2281 z 11. decembra 2017, ktorým sa v určitých vinohradníckych oblastiach Nemecka a vo všetkých vinohradníckych oblastiach Dánska, Holandska a Švédska povoľuje zvýšenie povolených hodnôt obohacovania vína vyrobeného z hrozna zo zberu v roku 2017

12.12.2017   
            
            
               SK
            
            
               Úradný vestník Európskej únie
            
            
               L 328/17
            
         VYKONÁVACIE NARIADENIE KOMISIE (EÚ) 2017/2281
   z 11. decembra 2017,
   ktorým sa v určitých vinohradníckych oblastiach Nemecka a vo všetkých vinohradníckych oblastiach Dánska, Holandska a Švédska povoľuje zvýšenie povolených hodnôt obohacovania vína vyrobeného z hrozna zo zberu v roku 2017
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 91,
   keďže:
   
               (1)
            
            
               V časti I časti A bode 3 prílohy VIII k nariadeniu (EÚ) č. 1308/2013 sa stanovuje, že členské štáty môžu v rokoch s mimoriadne nepriaznivými klimatickými podmienkami požiadať o zvýšenie povolených hodnôt zvyšovania obsahu alkoholu (obohacovania) vína, a to najviac o 0,5 obj. %.
            
         
               (2)
            
            
               Vzhľadom na to, že klimatické podmienky boli počas vegetačného obdobia mimoriadne nepriaznivé, Dánsko, Holandsko, Nemecko a Švédsko požiadali o uvedené zvýšenie povolených hodnôt obohacovania vína vyrobeného z hrozna zo zberu v roku 2017. Dánsko, Holandsko a Švédsko predložili takúto žiadosť pre všetky svoje vinohradnícke oblasti. Nemecko požiadalo o zvýšenie obohacovania len pre vína vyrobené z muštovej odrody viniča Dornfelder v oblastiach Ahr, Mittelrhein, Mosel, Nahe, Pfalz a Rheinhessen.
            
         
               (3)
            
            
               Z dôvodu výnimočne nepriaznivých poveternostných podmienok počas roka 2017 sa povolenými hodnotami zvyšovania prirodzeného obsahu alkoholu, ktoré sa stanovujú v časti I časti A bode 2 prílohy VIII k nariadeniu (EÚ) č. 1308/2013, neumožňuje, aby sa zo všetkých alebo určitých muštových odrôd viniča v určitých vinohradníckych oblastiach vyrábalo víno, ktoré má primeraný celkový obsah alkoholu a po ktorom by zvyčajne existoval na trhu dopyt.
            
         
               (4)
            
            
               Preto je vhodné povoliť zvýšenie povolených hodnôt obohacovania vína vyrobeného zo všetkých alebo určitých muštových odrôd viniča zo zberu v roku 2017 vo vinohradníckych oblastiach v Dánsku, Holandsku, Nemecku a vo Švédsku.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Odchylne od časti I časti A bodu 2 prílohy VIII k nariadeniu (EÚ) č. 1308/2013 sa vo vinohradníckych oblastiach ani v ich častiach uvedených v prílohe k tomuto nariadeniu a v prípade žiadnych ani určitých muštových odrôd viniča špecifikovaných v danej prílohe, prirodzený obsah alkoholu čerstvého hrozna zo zberu v roku 2017, hroznového muštu, kvasiaceho hroznového muštu, ešte kvasiaceho mladého vína a vína vyrobeného z hrozna zo zberu v roku 2017 nesmie zvýšiť viac ako o 3,5 obj. %.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. decembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      
         Muštové odrody a vinohradnícke oblasti alebo ich časti, v ktorých sa povoľuje zvýšenie povolených hodnôt obohacovania podľa článku 1
      
      
                  Členský štát
               
               
                  Vinohradnícke oblasti alebo ich časti (vinohradnícke zóny)
               
               
                  Odrody
               
            
                  Dánsko
               
               
                  všetky vinohradnícke oblasti (zóna A)
               
               
                  všetky povolené muštové odrody viniča
               
            
                  Nemecko
               
               
                  vinohradnícka oblasť Ahr (zóna A)
               
               
                  Dornfelder
               
            
                  vinohradnícka oblasť Mittelrhein (zóna A)
               
            
                  vinohradnícka oblasť Mosel (zóna A)
               
            
                  vinohradnícka oblasť Nahe (zóna A)
               
            
                  vinohradnícka oblasť Pfalz (zóna A)
               
            
                  vinohradnícka oblasť Rheinhessen (zóna A)
               
            
                  Holandsko
               
               
                  všetky vinohradnícke oblasti (zóna A)
               
               
                  všetky povolené muštové odrody viniča
               
            
                  Švédsko
               
               
                  všetky vinohradnícke oblasti (zóna A)
               
               
                  všetky povolené muštové odrody viniča